02016R2281 — BG — 09.01.2017 — 000.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

Изменен с

▼B

РЕГЛАМЕНТ (ЕС) 2016/2281 НА КОМИСИЯТА

от 30 ноември 2016 година

за изпълнение на Директива 2009/125/ЕО на Европейския парламент и на Съвета за създаване на рамка за определяне на изискванията за екопроектиране към продукти, свързани с енергопотреблението, по отношение на изискванията за екопроектиране на въздухоотоплителни продукти, охладителни продукти, високотемпературни технологични охладители на течности и вентилаторни конвектори

(текст от значение за ЕИП)

Член 1

Предмет и обхват

1. С настоящия регламент се определят изисквания за екопроектиране по отношение на пускането на пазара и/или пускането в експлоатация на:

2. Настоящият регламент не се отнася за продукти, съответстващи на поне един от следните критерии:

Член 2

Определения

За целите по настоящия регламент се прилагат следните определения в допълнение към определенията от Директива 2009/125/ЕО:

Комбинацията от топлогенератор, предназначен за вграждане във въздухоотоплителен продукт и корпус на въздухоотоплителен продукт, предназначен да бъде оборудван с такъв топлогенератор, се счита за въздухоотоплителен продукт;

Комбинацията от генератор на студ, предназначен за вграждане в охладителен продукт и корпус на охладителен продукт, предназначен да бъде оборудван с такъв генератор на студ, се счита за охладителен продукт;

В приложение I са формулирани допълнителни определения за целите по приложения II—V.

Член 3

Изисквания за екопроектиране и график за въвеждането им

1. Изискванията за екопроектиране на въздухоотоплителните продукти, охладителните продукти, вентилаторните конвектори и високотемпературните охладители на течности са определени в приложение II.

2. Графикът за прилагането на всяко от отделните изисквания за екопроектиране е, както следва:

3. Съответствието с изискванията за екопроектиране се измерва и изчислява съгласно изискванията, определени в приложение III.

Член 4

Оценяване на съответствието

Производителите могат да изберат коя от следните две системи да използват за целите на процедурата за оценяване на съответствието, посочена в член 8, параграф 2 от Директива 2009/125/ЕО: системата за вътрешен контрол на проектирането, предвидена в приложение IV към посочената директива, или системата за управление, предвидена в приложение V към същата директива.

Производителите трябва да предоставят техническата документация, съдържаща информацията, предвидена в точка 5, буква в) от приложение II към настоящия регламент.

Член 5

Процедура за проверка с цел надзор върху пазара

При извършване на проверките с цел надзор на пазара, посочени в член 3, параграф 2 от Директива 2009/125/ЕО, компетентните органи на държавите членки трябва да прилагат процедурата за проверка, определена в приложение IV към настоящия регламент, за да се гарантира съответствие с изискванията, определени в приложение II към настоящия регламент.

Член 6

Целеви показатели

Индикативните целеви показатели (indicative benchmarks) за класифициране като „най-добре функциониращи“ на въздухоотоплителните продукти, охладителните продукти и високотемпературните технологични охладители на течности, налични на пазара към момента на влизане в сила на настоящия регламент, са определени в приложение V към настоящия регламент.

Член 7

Преразглеждане

Комисията ще преразгледа настоящия регламент в светлината на техническия прогрес, постигнат в областта на въздухоотоплителните продукти, охладителните продукти и високотемпературните технологични охладители на течности. Тя ще представи резултатите от това преразглеждане пред Консултативния форум по екопроектиране не по-късно от 1 януари 2022 г. Преразглеждането ще включва оценка по следните аспекти:

Член 8

Дерогация

1. До 1 януари 2018 г. държавите членки могат да разрешават пускането на пазара и/или пускането в експлоатация на въздухоотоплителни продукти, охладителни продукти и високотемпературни технологични охладители на течности, съответстващи на техните национални разпоредби относно сезонния коефициент на енергийна ефективност или сезонния хладилен коефициент, които са били в сила към момента на приемането на настоящия регламент.

2. До 26 септември 2018 г. държавите членки могат да разрешават пускането на пазара и/или пускането в експлоатация на въздухоотоплителни продукти и охладителни продукти, съответстващи на техните национални разпоредби относно емисиите на азотни оксиди, които са били в сила към момента на приемането на настоящия регламент.

Член 9

Влизане в сила

Настоящият регламент влиза в сила на двадесетия ден след деня на публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави членки.

ПРИЛОЖЕНИЕ I

Определения, използвани в приложения II—V

В допълнение към определенията, дадени в Директива 2009/125/ЕО, за целите по настоящия регламент се прилагат и следните определения:

Общи понятия

Определения, отнасящи се за топловъздушните агрегати

Определения, отнасящи се за термопомпи, климатизатори и климатични водоохладители

Определения във връзка с изчислителния метод за климатични водоохладители, климатизатори и термопомпи

Работни режими за изчисляване на сезонната енергийна ефективност при отопление или при охлаждане, съответно на въздухоотоплителни продукти и охладителни продукти

Определения във връзка с изчислителния метод за климатизатори, климатични водоохладители и термопомпи, използващи гориво

102) „сезонен коефициент на спомагателната енергия при работен режим на охлаждане“ („seasonal auxiliary energy factor in cooling mode in active mode“ — SAEFc,on) означава енергийната ефективност на спомагателните съоръжения за охладителния сезон, без да се отчита разходът на енергия при режимите: „термостатно изключен“, „в готовност“, „изключен“ и „подгряване на картера на компресора“;

103) „коефициент на спомагателната енергия при режим на охлаждане с частичен товар“ („auxiliary energy factor in cooling mode at partial load“ — AEFc,bin) означава енергийната ефективност на спомагателните съоръжения при охлаждане при външна температура Tj;

111) „сезонен коефициент на спомагателната енергия при работен режим на отопление“ („seasonal auxiliary energy factor in heating mode in active mode“ — SAEFh,on) означава енергийната ефективност на спомагателните съоръжения за отоплителния сезон, без да се отчита разходът на енергия при режимите: „термостатно изключен“, „в готовност“, „изключен“ и „подгряване на картера на компресора“;

112) „коефициент на спомагателната енергия при режим на отопление с частичен товар“ („auxiliary energy factor in heating mode at partial load“ — AEFh,bin) означава енергийната ефективност на спомагателните съоръжения при отопление при външна температура Tj;

115) „емисии на NOx на термопомпи, климатични водоохладители и климатизатори с двигател с вътрешно горене“ („NOx emissions of heat pumps, comfort chillers and air conditioners with an internal combustion engine“) означава сумарните емисии на азотен моноксид и азотен диоксид на термопомпи, климатични водоохладители и климатизатори с двигател с вътрешно горене, измерени при стандартни условия за изпитване, с използване на еквивалентни обороти на двигателя, и изразени в mg азотен диоксид за kWh вложено гориво на база на горната топлина на изгаряне;